ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
ఆంధ్రప్రదేశ్ ఎన్.ఐ.టి. కొత్త భవన సముదాయం ప్రారంభం వర్చువల్ పద్ధతిలో ప్రారంభించిన కేంద్రమంత్రి పోఖ్రియాల్
ఆంధ్రప్రదేశ్ లోని జాతీయ సాంకేతిక విద్యా సంస్థ (ఎన్.ఐ.టి.లో కొత్తగా నిర్మించిన పలు భవనాలను కేంద్ర విద్యాశాఖ మంత్రి రమేశ్ పోఖ్రియాల్ ‘నిశాంక్’ వర్చువల్ పద్ధతిలో ప్రారంభించారు. ఎన్.ఐ.టి. తొలిదశ-ఎ, కింద నిర్మించిన ఈ భవనాలన్నీ విద్యార్థులు, అధ్యాపకులు, సిబ్బంది తక్షణమే వినియోగించుకోవడానికి సిద్ధంగా ఉన్నాయి. డాక్టర్ సర్వేపల్లి రాధాకృష్ణన్ తరగతి గదుల సముదాయం, డాక్టర్ ఎ.పి.జె. అబ్దుల్ కలామ్ లేబరేటరీ భవన సముదాయం, బాలుల హాస్టల్, అతిథి గెస్ట్ హౌస్ భవనాలను ఎన్.ఐ.టి.లో తాజాగా ప్రారంభించారు. కేంద్ర విద్యా మంత్రిత్వశాఖ సీనియర్ అధికారులు, ఆంధ్రప్రదేశ్ ఎన్.ఐ.టి. డైరెక్టర్ ప్రొఫెసర్ సి.ఎస్.పి. రావు, గవర్నర్ల బోర్డు చైర్ పర్సన్ మృదులా రమేశ్, గవర్నర్ల బోర్డు సభ్యులు, సెనేట్ సభ్యులు, ఎన్.ఐ.టి. నిర్మాణ ప్రాజెక్టుల, ఫైనాన్స్ కమిటీల సభ్యులు ప్రారంభోత్సవానికి హాజరయ్యారు.
ఈ సందర్భంగా కేంద్రమంత్రి పోఖ్రియాల్ మాట్లాడుతూ, బోధనలో ప్రతిభ, పరిశోధన, నాణ్యతతో కూడిన విద్యాబోధన ద్వారా సృజనాత్మకతను ప్రోత్సహించడం, తద్వారా సమాజానికి సేవలందించడం ఏ విద్యాసంస్థకైనా ప్రధాన లక్ష్యంగా ఉంటుందన్నారు. గ్రామీణ ప్రాంతాల్లోని ఉన్నత విద్యాసంస్థలు,.. ప్రతిభ, నైపుణ్యాలతో కూడిన మానవ వనరులను అభివృద్ధి చేయడంతోపాటుగా, సుస్థిరమైన ఆర్థికాభివృద్ధిని కూడా సాధించవలసి ఉంటుందని మంత్రి అన్నారు.
ఆంధ్రప్రదేశ్ రాష్ట్రాభివృద్ధిలో కీలకపాత్ర పోషించగలిగిన సామర్థ్యం ఈ ఎన్.ఐ.టి.కి ఉందన్నారు. దేశంలో సాంకేతిక విద్యను, సాంకేతిక నిపుణులను పెంపొందించే లక్ష్యంకోసం ఎన్.ఐ.టి.ని జాతికి అంకితం చేసినట్టు చెప్పారు. తాడేపల్లి గూడెంలో పలు అభివృద్ధి మార్గాలకు తెరతీస్తూ, ఆ ప్రాంతం ప్రగతిలో ఎన్.ఐ.టి. కీలకపాత్ర పోషించి తీరుతుందన్నారు. ఈ రోజు జరిగిన వర్చువల్ ప్రారంభోత్సవం ఎన్.ఐ.టి. ప్రగతికి నిదర్శనమన్నారు. సంస్థ ఆవరణ ప్రగతికి, మౌలిక సదుపాయాల సత్వర అభివృద్ధికి ఎన్.ఐ.టి. అధికారులు చేసిన కృషిని కేంద్రమంత్రి అభినందించారు.
ఆంధ్రప్రదేశ్ ఎన్.ఐ.టి.లో శాశ్వత భవనాల నిర్మాణం మంచి ఊపుతో సాగుతూ ఉండటం ఎంతో సంతోషదాయకమని అన్నారు.
ఎన్.ఐ.టి. భవనాల నిర్మాణం 2018 అక్టోబరులో ప్రారంభమైనప్పటికీ, అతి స్వల్పకాలంలోనే అనేక భవనాలు ఇప్పటికే పూర్తిచేశారు. ప్రస్తుతం శాశ్వత ఆవరణనుంచి పూర్తిస్థాయిలో సంస్థ పనిచేస్తోంది. రూ. 438కోట్ల వ్యయంతో నిర్మించిన పలు భవనాలను ఈ రోజు మంత్రి ప్రారంభించారు. ప్రీ- ఫ్యాబ్రికేషన్ సాంకేతిక పరిజ్ఞానంతో ఎ.పి. ఎన్.ఐ.టి. నిర్మాణం జరగడం ఆనందదాయకమన్నారు. భారతీయ హరిత భవననిర్మాణ మండలి నుంచి ఎ.పి. ఎన్.ఐ.టి.కి ప్లాటినమ్ రేటింగ్ లభించందన్నారు.
ఉమ్మడి ఆంధ్రప్రదేశ్ విభజన జరిగినప్పటినుంచి, కొత్త రాష్ట్రానికి సమాఖ్య లక్షణాలు దక్కేలా చూసేందుకు కేంద్రం నిర్విరామంగా పనిచేసిందన్నారు. తిరుపతిలో ఐ.ఐ.టి., విశాఖపట్నంలో ఐ.ఐ.ఎం., తిరుపతిలో ఐ.ఎస్.ఇ.ఆర్., విశాఖపట్నంలో ఐ.ఐ.పి.ఇ., విజయవాడలో స్కూల్ ఆఫ్ ఆర్కిటెక్చర్ అండ్ ప్లానింగ్, అనంతపురంలో ఆంధ్రప్రదేశ్ కేంద్రీయ విశ్వవిద్యాలయం, విజయవగరంలో కేంద్రీయ గిరిజన విశ్వవిద్యాలయం, తిరుపతిలో జాతీయ సంస్కృత విశ్వవిద్యాలయం, ట్రిపుల్ ఐ.టి.లు..ఇవన్నీ ఆంధ్రప్రదేశ్ రాష్ట్రంలో విద్యాభివృద్ధి పట్ల కేంద్ర ప్రభుత్వ అంకితభావానికి తార్కాణాలని పోఖ్రియాల్ అన్నారు.
సంస్థలో కొత్త భవన సముదాయాల నిర్మాణంలో ప్రమేయం ఉన్న ఎన్.ఐ.టి. విద్యార్థులకు, అధ్యాపకులకు మిగిలిన వారందరికీ పోఖ్రియాల్ అభినందనలు తెలిపారు. ఎన్.ఐ.టి. ఎలాంటి నిర్మాణాత్మక కార్యక్రమాలు చేపట్టినా కేంద్ర విద్యామంత్రిత్వ శాఖ అండగా నిలుస్తుందని మంత్రి హామీ ఇచ్చారు.
ప్రధాన మంత్రి కార్యాలయం
పదవీ కాలంలో తొలి ఏడాది పూర్తి చేసుకున్న రాష్ట్రపతికి ప్రధాని అభినందన
భారత రాష్ట్రపతిగా శ్రీమతి ద్రౌపదీ ముర్ము తొలి ఏడాది పదవీకాలం పూర్తిచేసుకోవడంపై ప్రధానమంత్రి శ్రీ నరేంద్ర మోదీ ఆమెకు అభినందనలు తెలిపారు.
ఈ సందర్భంగా రాష్ట్రపతి ట్వీట్ను ప్రజలతో పంచుకుంటూ పంపిన సందేశంలో:
““రాష్ట్రపతి గారూ… మీ పదవీ కాలంలో తొలి సంవత్సరం పూర్తి చేసుకోవడంపై మీకు నా అభినందనలు! ప్రజాసేవలో మీరు చూపే అలుపెరుగని అంకితభావం, ప్రగతి దిశగా మీ నిరంతర కృషి ఎంతో స్ఫూర్తిదాయకం. మీరు సాధించిన వివిధ విజయాలు మీ నాయకత్వ ప్రభావాన్ని ప్రస్ఫుటం చేస్తాయి” అని ప్రధానమంత్రి పేర్కొన్నారు.
(
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈ సహకారంతో విజయ పథంలో ....
నావెల్ కిశోర్ ఒక ఔత్సాహిక పారిశ్రామికవేత్త. పాలరాయితో వివిధ వస్తువులను తయారు చేసి ఒక యూనిట్ ను ఆయన నిర్వహిస్తున్నారు. అంతర్జాతీయ మార్కెట్ లో పాలరాయి తో చేసిన వస్తువులకు మంచి మార్కెట్ ఉంది. దీనిని గుర్తించిన కిషోర్ తాను రూపొందించి తయారు చేస్తున్న వస్తువులను విదేశాలకు ఎగుమతి చేయాలని అనుకున్నారు. తన ప్రతిపాదనతో కిషోర్ ఎంఎస్ఎంఈ మంత్రిత్వ శాఖను సంప్రదించి సహకారం కోరారు. దీనికి సానుకూలంగా స్పందించిన ఎంఎస్ఎంఈ మంత్రిత్వ శాఖ వీటిని ప్రదర్శించేందుకు అవకాశం కల్పించింది. " నోయిడా లో జరిగిన # ఇండోఎక్స్పోమార్ట్' లో నేను తొలిసారిగా పాల్గొని నా ఉత్పత్తులను ప్రదర్శించాను. అమెరికా, యూకే, మాస్కో లకు చెందిన ఏడుగురు కొనుగోలుదారులు నా ఉత్పత్తులను కొనుగోలు చేశారు. ఈ రోజు నేను మరో ప్రదర్శనలో పాల్గొన్నాను. దీనితో న్ ఉత్పత్తులను అంతర్జాతీయ మార్కెట్ లో విక్రయించేందుకు అవకాశం కలిగింది." అని కిషోర్ ఆనందంగా చెప్పారు. వినూత్నంగా తయారవుతున్న వస్తువులతో అనేకమంది స్థానికంగా ఉపాధి పొందుతున్నారు. దీంతో స్థానికులకు సాధికారత కల్పించడం సాధ్యమవుతోంది.
సమాచార, ప్రసార మంత్రిత్వ శాఖ
పూణెలోని ఎన్ఎఫ్ఎఐను సందర్శించి, ఎన్ఎఫ్హెచ్ఎం పురోగతిని సమీక్షించిన సమాచార, ప్రసార మంత్రి
భారతీయ చలనచిత్ర వారసత్వానికి నూతన జీవనాధారాన్ని ఇస్తున్న ఫిల్మ్ హెరిటేజ్ మిషన్ - అనురాగ్ సింగ్ ఠాకూర్
తన పూణె పర్యటనలో భాగంగా 11 మార్చి, 2023న ఎన్డిఎఫ్సి - నేషనల్ ఫిల్మ్ ఆర్చీవ్ ఆఫ్ ఇండియా ను సందర్శించి నేషనల్ ఫిల్మ్ హెరిటేజ్ మిషన్  కింద సాధించిన పురోగతిని కేంద్ర సమాచార & ప్రసార, యువజన వ్యవహారాలు & క్రీడల మంత్రి శ్రీ అనురాగ్ సింగ్ ఠాకూర్ సమీక్షించారు.
భారతీయ చలనచిత్ర వారసత్వానికి ఎన్ఎఫ్హెచ్ఎం ఒక నూతన జీవనాధారాన్ని ఇస్తోందని, గతంలో అందరికీ అందుబాటులోలేని సినిమాలను అత్యుత్తమ నాణ్యతతో ప్రపంచవ్యాప్తంగా ఉన్న ప్రేక్షకులకు అందుబాటులోకి తేవడంతో పాటుగా, అదే సమయంలో రానున్న 100 సంవత్సరాలు, ఇంకా మరింత కాలానికి భారతీయ సినిమా సంరక్షణకు భరోసా కల్పిస్తామని శ్రీ అనురాగ్ సింగ్ ఠాకూర్ పేర్కొన్నారు.
పూణెలోని ఎన్డిఎఫ్సి- నేషనల్ ఫిల్మ్ ఆర్చీవ్ ఆఫ్ ఇండియా లో నేషనల్ ఫిల్మ్ హెరిటేజ్ మిషన్  పూర్తి స్థాయిలో ముందుకు సాగుతోంది. ఎన్ఎఫ్హెచ్ఎంలో భాగంగా, ఎన్ఎఫ్డిసి- ఎన్ఎఫ్ఎఐలో మూడు ప్రధాన ప్రాజెక్టులు కొనసాగుతున్నాయి - సినిమాల డిజిటీకరణ, సినిమా రీళ్ళ పరిరక్షణ, సినిమాల పునరుద్ధరణ. చలనచిత్ర క్షేత్రంలో సినిమా పరిరక్షణ కోసం సాగుతున్న భారీ ప్రాజెక్టులు. ఇంత భారీ ఎత్తున ప్రపంచవ్యాప్తంగా కూడా ప్రయత్నం జరుగలేదు.
నేటి వరకూ, 1293 చలనచిత్రాలు, 1062 క్లుప్త & డాక్యుమెంటరీలను 4కె, 2కె రిజల్యూషన్లో డిజిటీకరించారు. అదనంగా 2500 చలనచిత్రాలు, క్లుప్త & డాక్యుమెంటరీలను డిజిటీకరించేందుకు సిద్ధంగా ఉన్నారు. ఇలా ఉండగా, 1433 సెల్యులాయిడ్  రీళ్ళ పరిరక్షణ పనిని పూర్తి అయింది. చలనచిత్ర పరిరక్షణలో అగ్రగామి నైపుణ్యాలు కలిగిన సంస్థ అయిన లా ఇమ్మాజిన్ రిట్రోవాటా సహకారంతో అత్యంత శ్రద్ధతో, శ్రమతో పూర్తి చేశారు.
ఎన్ఎఫ్డిసి- ఎన్ఎఫ్ఎఐ ఆవరణలో కొత్తగా ఏర్పాటు చేసిన, సెల్యులాయిడ్ రీళ్ళ పరిరక్షణ పని జరుగుతున్న చలనచిత్ర పరిరక్షణ ప్రయోగశాలను శ్రీ అనురాగ్ సింగ్ ఠాకూర్ సందర్శించారు. రానున్న నెలల్లో మరిన్ని సినిమాల పరిరక్షణ జరుగనుండగా, కొన్ని సందర్భాల్లో అరుదైన భారతీయ సినిమాలకు సంబంధించి ఉనికిలో ఉన్న కాపీలు ఇవి అయి ఉండవచ్చు. ప్రస్తుతం 21 సినిమాల డిజిటల్ పునరుద్ధరణ జరుగుతుండగా, ఎన్ఎఫ్డిసి- ఎన్ఎఫ్ఎఐ ఇటీవలే పునరుద్ధరణ ప్రాజెక్టును ప్రారంభించింది. రానున్న 3 ఏళ్ళల్లో, అనేక చలన చిత్రాలు, చిన్న సినిమాలు, డాక్యుమెంటరీలను డిజిటల్గా పునరుద్ధరింపబడతాయి.
అణుశక్తి విభాగం
సైబర్ దాడుల నుండి భారతీయ అణు స్థావరాలు మరియు అణు విద్యుత్ కేంద్రాలు సురక్షితంగా ఉన్నాయని కేంద్ర మంత్రి డాక్టర్ జితేంద్ర సింగ్ చెప్పారు.
కేంద్ర సైన్స్ & టెక్నాలజీ సహాయ మంత్రి ; ఎర్త్ సైన్సెస్ సహాయ మంత్రి ;ఎంఓఎస్ పిఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్ డాక్టర్ జితేంద్ర సింగ్ మాట్లాడుతూ భారత అణు స్థావరాలు మరియు అణు విద్యుత్ కేంద్రాలు సైబర్ దాడుల నుండి సురక్షితంగా ఉన్నాయని అన్నారు.
రాజ్యసభలో ఒక ప్రశ్నకు వ్రాతపూర్వక సమాధానంలో డాక్టర్ జితేంద్ర సింగ్ "భారత అణు స్థాపన దాని ఇన్స్టాలేషన్లలో ఉపయోగించే సిస్టమ్ల రూపకల్పన, అభివృద్ధి మరియు ఆపరేషన్ కోసం ఇప్పటికే కఠినమైన విధానాన్ని కలిగి ఉంది. భద్రత మరియు భద్రతా క్లిష్టమైన సిస్టమ్లు కస్టమ్ బిల్ట్ హార్డ్వేర్ మరియు సాఫ్ట్వేర్ను ఉపయోగించి అంతర్గతంగా రూపొందించబడ్డాయి మరియు అభివృద్ధి చేయబడ్డాయి. ఇవి రెగ్యులేటరీ వెరిఫికేషన్ మరియు ధ్రువీకరణకు లోబడి ఉంటాయి, తద్వారా సైబర్ సెక్యూరిటీ బెదిరింపులకు నిరోధకతను కలిగి ఉంటాయి" అని తెలిపారు.
నియంత్రణ నెట్వర్క్ మరియు ప్లాంట్ల భద్రతా వ్యవస్థలు వంటి భారతీయ అణు సంస్థల భద్రత మరియు భద్రతా కీలకమైన మౌలిక సదుపాయాలు ఇంటర్నెట్ మరియు స్థానిక ఐటీ నెట్వర్క్ నుండి వేరు చేయబడ్డాయి.
డిపార్ట్మెంట్ ఆఫ్ అటామిక్ ఎనర్జీలో కంప్యూటర్ మరియు ఇన్ఫర్మేషన్ సెక్యూరిటీ అడ్వైజరీ గ్రూప్  మరియు డిఏఈ యూనిట్ల సైబర్ సెక్యూరిటీ/సమాచార భద్రతను చూసేందుకు టాస్క్ ఫోర్స్ ఫర్ ఇన్స్ట్రుమెంటేషన్ అండ్ కంట్రోల్ సెక్యూరిటీ  వంటి స్పెషలిస్ట్ గ్రూపులు ఉన్నాయి. వ్యవస్థలు మరియు ఆడిట్లను ధృడపరచడం ద్వారా అణు సౌకర్యాలతో సహా డీఏఈ కింద అన్ని యూనిట్ల సైబర్ భద్రతను బలోపేతం చేసే ప్రక్రియను ఈ సమూహాలు చేపట్టాయి.
<><><>
(Visitor Counter : 76
వ్యవసాయ మంత్రిత్వ శాఖ
పశు జాతులు నమోదులో పాల్గొన్న వారిని సన్మానించిన ఐసీఏఆర్ సన్మానం
స్థానిక జాతుల పశువులను గుర్తించడం ద్వారా వ్యవసాయ, పశుసంవర్ధక రంగాలను సుసంపన్నం చేయాలి - శ్రీ తోమర్
దేశం అన్ని ప్రాంతాల్లో ఉన్న దేశవాళీ పశువుల సంపదను గుర్తించాల్సి ఉందని కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ అన్నారు. దేశం వివిధ ప్రాంతాల్లో ఉన్న వివిధ జాతుల పశువులను గుర్తించడం ద్వారా వ్యవసాయ, పశుసంవర్ధక రంగాన్ని సుసంపన్నం చేయడానికి అవకాశం కలుగుతుందన్నారు.
ఇండియన్ కౌన్సిల్ ఆఫ్ అగ్రికల్చరల్ రీసెర్చ్  న్యూ ఢిల్లీలోని నేషనల్ అగ్రికల్చరల్ సైన్స్ సెంటర్ లో నిర్వహించిన యానిమల్ బ్రీడ్ రిజిస్ట్రేషన్ సర్టిఫికెట్ల పంపిణీ కార్యక్రమంలో శ్రీ తోమర్ ప్రసంగించారు. శ్రీ తోమర్ మాట్లాడుతూ దేశంలో దాదాపు సగం పశువుల వర్గీకరణ ఇంతవరకు జరగలేదన్నారు.వర్గీకరించని ప్రత్యేక జాతులకు చెందిన పశువులను సాధ్యమైనంత త్వరగా గుర్తించి వాటి పరిరక్షణకు చర్యలు అమలు జరగాలని మంత్రి పేర్కొన్నారు. దేశంలో అన్ని జాతుల పశువులను గుర్తించి వర్గీకరించడానికి ఇండియన్ కౌన్సిల్ ఆఫ్ అగ్రికల్చరల్ రీసెర్చ్  చేస్తున్న కృషిని మంత్రి అభినందించారు. క్లిష్టమైన కార్యక్రమాన్ని విజయవంతంగా పూర్తి చేయడానికి రాష్ట్ర విశ్వవిద్యాలయాలు, పశుసంవర్ధక శాఖలు, స్వచ్ఛంద సంస్థలు సహకరించాలని మంత్రి కోరారు. రాష్ట్ర విశ్వవిద్యాలయాలు, పశుసంవర్ధక శాఖలు, స్వచ్ఛంద సంస్థల సహకారంతో మిషన్ మోడ్ లో దేశంలోని అన్ని జంతు జన్యు వనరులను గుర్తించి నమోదు చేసే కార్యక్రమాన్ని ఐసిఎఆర్ ప్రారంభించింది. దేశవ్యాపితంగా యంత్రాంగం కలిగి ఉన్న రాష్ట్ర విశ్వవిద్యాలయాలు, పశుసంవర్ధక శాఖలు, స్వచ్ఛంద సంస్థలు స్వదేశీ జంతు జన్యు వనరులను నమోదు చేయడానికి ఐసిఎఆర్ కు సహకారం అందిస్తాయి.
దేశంలోని వివిధ ప్రాంతాల్లో కొత్త జాతుల పశువులను గుర్తించడంలో సహకరించిన అన్ని వర్గాలను శ్రీ తోమర్ అభినందించారు. కొత్తగా గుర్తించిన దేశవాళీ పశు సంపద ప్రత్యేకంగా ఉన్నాయన్నారు. దేశంలో ఇది అన్ని ప్రాంతాలలో విస్తృతంగా లభిస్తున్న వైవిధ్య భరిత పశువుల జాతి ఉందన్నారు. . మానవ నాగరికత అభివృద్ధి చెందిన కాలం నుంచి పశుపోషణ చారిత్రాత్మకంగా వ్యవసాయంలో అంతర్భాగంగా ఉంది. దేశ జనాభాలో ఎక్కువ శాతం ప్రజలు పశువులను పోషిస్తూ పశుసంవర్ధక రంగంపై ఆధారపడి జీవిస్తున్న భారతదేశంలో నూతన పశు జాతులను గుర్తించాల్సిన ఆవాసం ఉంది. జంతు జీవవైవిధ్యం సమృద్ధిగా ఉన్న భారతదేశంలో ప్రజలు యుగాల నుండి వివిధ రకాల జాతులను పెంచుతున్నారు. ఆహారం, ఫైబర్, రవాణా, ఎరువు, వ్యవసాయ అవసరాలు వంటి వివిధ ప్రయోజనాల కోసం పశువులను ఉపయోగిస్తున్నారు. గతంలో రైతులు స్థానిక వాతావరణ పరిస్థితులను తట్టుకుని జీవించే విధంగా దేశవాళి పశువుల జాతులను అభివృద్ధి చేశారు. పశుసంవర్ధక, పౌల్ట్రీ రంగంలో భారతదేశం గొప్ప వైవిధ్యం వైపు ప్రపంచం మొత్తం ప్రస్తుతం చూస్తోంది. దేశంలో జంతు జన్యు వనరులను గుర్తించి, నమోదు చేయడానికి అమలు జరుగుతున్న కార్యక్రమం పట్ల ఆహార, వ్యవసాయ సంస్థ  హర్షం వ్యక్తం చేసింది.
కార్యక్రమంలో 10 రకాల పశువులు, 5 రకాల పందులు, 4 గేదెలు, 3 మేక, కుక్క, గొర్రెలు, గాడిద, బాతుతో సహా కొత్తగా నమోదైన 28 జాతుల బ్రీడ్ రిజిస్ట్రేషన్ సర్టిఫికెట్లు పంపిణీ చేశారు. ఈ స్వదేశీ జాతులపై సార్వభౌమాధికారాన్ని పొందడానికి, 2019 సంవత్సరం నమోదైన అన్ని జాతుల వివరాలను గెజిట్ ద్వారా నోటిఫై చేయడం జరుగుతోంది. కార్యక్రమంలో డీఏహెచ్ డీ, ఐసీఏఆర్, ఆయా సంస్థల అధికారులు, వివిధ విశ్వవిద్యాలయాల ఉపకులపతులు పాల్గొన్నారు.
ప్రధాన మంత్రి కార్యాలయం
మహిళ ల అంతర్జాతీయ దినం నాడు నారీ శక్తి కి నమస్సులు అర్పించిన ప్రధానమంత్రి
మహిళ ల అంతర్జాతీయ దినం సందర్భం లో నారీ శక్తి యొక్క కార్యసిద్ధుల కు ప్రధాన మంత్రి శ్రీ నరేంద్ర మోదీ నమస్సుల ను సమర్పించారు.
ప్రధాన మంత్రి ఒక ట్వీట్ లో -
‘‘మహిళ ల అంతర్జాతీయ దినం సందర్భం లో, మన నారీ శక్తి యొక్క కార్యసిద్ధుల కు ఇవే నమస్సు లు. మనం భారతదేశం యొక్క ప్రగతి లో మహిళల పాత్ర ను మన మనస్సు లలో ఘనం గా పదిల పరచుకొంటున్నాం. మా ప్రభుత్వం మహిళ ల సశక్తీకరణ ను పెంపు చేయడం కోసం పాటుపడుతూనే ఉంటుంది. #NariShaktiForNewIndia’’ అని పేర్కొన్నారు.
Shri Modi also shared a compilation of women achievers whose life journeys were chronicled in Mann Ki Baat.
ప్రధాన మంత్రి కార్యాలయం
భారతదేశాని కి మరియు జపాన్ కు మధ్య చైతన్యభరిత సంబంధాల పై ఒక లేఖ ను రాసినప్రధాన మంత్రి
ప్రధాన మంత్రి శ్రీ నరేంద్ర మోదీ జపాన్ లో ఓ స్థానిక పత్రిక లో ఓ లేఖ ను రాశారు. శ్రీ నరేంద్ర మోదీ జపాన్ లో ఆధికారిక యాత్ర జరుపుతున్నారు.
ఈ సందర్భం లో ప్రధాన మంత్రి ఒక ట్వీట్ లో -
‘‘భారతదేశానికి మరియు జపాన్ కు మధ్య గల చైతన్యభరిత సంబంధాల ను గురించి ఒక లేఖ ను రాశాను. శాంతి కోసం, స్థిరత్వం కోసం మరియు సమృద్ధి కోసం ఏర్పడిన భాగస్వామ్యం మనది. 70 గౌరవశాలి సంవత్సరాల ను పూర్తి చేసుకొన్న మన విశిష్టమైనటువంటి మైత్రి తాలూకు ఈ యాత్ర ను మరింత బలపరచడం కోసం కూడా నేను తరలివస్తున్నాను. @Yomiuri_Online’’
‘‘కోవిడ్ అనంతర కాలం లోని ప్రపంచం లో భారతదేశం-జపాన్ సన్నిహిత సహకారం ముఖ్యమైంది గా ఉంది. మన దేశాలు ప్రజాస్వామిక విలువల కు దృఢం గా కట్టుబడి ఉన్నాయి. మనం ఉభయులం స్థిరమైనటువంటి మరియు సురక్షితమైనటువంటి ఇండో-పసిఫిక్ రీజియన్ కు ముఖ్య స్తంభాలు గా ఉన్నాం. మనం అనేక బహుపక్షీయ వేదికల లో కూడాను కలసి పని చేస్తుండడం నాకు సంతోషాన్ని కలిగిస్తోంది.’’
‘‘గుజరాత్ ముఖ్యమంత్రి గా నేను పని చేస్తున్న రోజుల నుంచే జపాన్ ప్రజల తో క్రమం తప్పక భేటీ అవుతూ ఉండే అవకాశం నాకు దక్కుతూ వచ్చింది. అభివృద్ధి ప్రయాణం లో జపాన్ వేసిన అడుగులు ఎప్పటికీ ప్రశంసనీయంగా ఉంటున్నాయి. జపాన్ మౌలిక సదుపాయాల కల్పన, సాంకేతిక విజ్ఞానం, నూతన ఆవిష్కరణ లు, స్టార్ట్-అప్స్ సహా మరెన్నో కీలక రంగాల లో భారతదేశం తో కలసి భాగస్వామ్యాన్ని అందిస్తున్నది.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
ఎయిమ్స్ లో ఆయుర్వేద వైద్య అధికారుల నియామకం
ఎయిమ్స్ భువనేశ్వర్ ఆయుర్వేద వైద్య అధికారుల నియామకాలను నిర్వహించింది, ఇందులో 01 సీనియర్ మెడికల్ ఆఫీసర్ , 02 మెడికల్ ఆఫీసర్  పోస్టులకు ప్రకటన చేసి భర్తీ చేశారు. అయితే, ఒక అభ్యర్థి మెడికల్ ఆఫీసర్  పదవికి రాజీనామా చేశారు, దీనితో ప్రస్తుత భర్తీ అయినా పోస్టులు: సీనియర్ మెడికల్ ఆఫీసర్  01 పోస్టు, మెడికల్ ఆఫీసర్  01 పోస్టు.
ఈ పోస్టుల నోటిఫికేషన్ 22.02.2016 నాటి వార్తాపత్రికలు, ఎంప్లాయిమెంట్ న్యూస్ పత్రికతో పాటు ఇన్స్టిట్యూట్ వెబ్సైట్లో ప్రచురించారు. దరఖాస్తులను ఆన్లైన్ ద్వారా మాత్రమే కోరారు. అందుకున్న దరఖాస్తులను డైరెక్టర్ ఎయిమ్స్ భువనేశ్వర్ ఏర్పాటు చేసిన స్క్రీనింగ్ కమిటీ పరిశీలించింది. పరిశీలన తరువాత, అర్హతగల మరియు అర్హత లేని అభ్యర్థుల జాబితాలు ఇన్స్టిట్యూట్ వెబ్సైట్లో అప్లోడ్ చేసారు. ఇంకా, ప్రతి పోస్టుకు రాత పరీక్షలు నిర్వహించారు రాత పరీక్షలలో ప్రతిభ ఆధారంగా అభ్యర్థులను వ్యక్తిగత ఇంటర్వ్యూకి పిలిచారు, అభ్యర్థులను మెరిట్ ప్రకారం ఖచ్చితంగా పోస్టులకు నియామకం కోసం ఎంపిక కమిటీ సిఫార్సు చేసింది. ఇన్స్టిట్యూట్ పాలకమండలి  వారి ఎంపికను ఆమోదించింది, తదనుగుణంగా వారికి నియామకాల ప్రతిపాదన జారీ చేయడం జరిగింది.
నియామక కసరతుకి సంబంధించిన ఫిర్యాదు ఇన్స్టిట్యూట్లో రాలేదని ఇన్స్టిట్యూట్ ద్వారా సమాచారం అందింది. అయితే మంత్రిత్వ శాఖలో అందుబాటులో ఉన్న రికార్డుల ప్రకారం, ఈ నియామక కసరత్తులో అవకతవకలపై ఒక ఫిర్యాదు వచ్చింది. ఫిర్యాదుతో ఆరోపణను నిర్ధారించేలా సంబంధిత పత్రాలు ఏవీ జతచేయలేదు,ప్రామాణికతను ధృవీకరించడానికి ఫిర్యాదు ఏ చిరునామాను సూచించలేదు.డిఓపిటి మార్గదర్శకాల ప్రకారం, ఇటువంటి ఫిర్యాదులను అనామక ఫిర్యాదులుగా వర్గీకరించారు.
ఎంపిక ప్యానెల్ ఏర్పాటుకు అనుసరించిన ప్రమాణాలు 01.05.2015 నాటి ఎంఓఎఫ్హెచ్డబ్ల్యూ మార్గదర్శకాల ప్రకారం.సమర్థవంతమైన అధికారం ఎయిమ్స్ భువనేశ్వర్ ఆమోదంతో ఎంపిక కమిటీని ఏర్పాటు చేశారు.
రాష్ట్ర  మంత్రి, అశ్విని కుమార్ చౌబే ఈ రోజు లోక్సభలో లిఖితపూర్వక సమాధానంలో ఈ విషయాన్ని వెల్లడించారు.
రక్షణ మంత్రిత్వ శాఖ
ముంబైలో పశ్చిమ నావికాదళ కమాండ్కు నావల్ ఇన్వెస్టిట్యూర్ సెర్మనీ-2022
పశ్చిమ నావికాదళ కమాండ్ కు నావల్ ఇన్వెస్టిట్యూర్ సెర్మనీ-2022ను 08 ఫిబ్రవరి 22న ముంబైలో జరిగింది.
స్వాతంత్య్ర దినోత్సవం 2020, గణతంత్ర దినోత్సవం 2021న ప్రకటించిన విశిష్ట సేవా పతకాలను, సౌర్య పతకాలను పశ్చిమ నావికాదళ కమాండ్ పివిఎస్ ఎం, ఎవిఎస్ ఎం, విఎస్ఎం, ఎడిసి, ఫ్లాగ్ ఆఫీసర్ కమాండింగ్-ఇన్- చీఫ్ వైస్ అడ్మిరల్ అజేంద్ర బహదూర్ సింగ్ అవార్డుగ్రహీతలకు ప్రదానం చేశారు.
వేడుకలో కమాండర్ ధనుష్ మీనన్, హరిదాస్ కుందు ఎంసిఎ  II లకు నావు సేనా మెడల్ ను ప్రదానం చేయగా, కమాడోర్ అనిల్ మార్యకు నావు సేనా మెడల్ , ఆర్ డిఎం సందీప్ మెహతా, సర్జ్ ఆర్ఎడిఎం ఆర్తి సరీన్, కమాండొర్ శ్రీకాంత కేస్నూర్, కెప్టెన్ బీరేంద్ర సింగ్ బెయిన్స్, కెప్టెన్ సుమీత్ సింగ్ సోధి, కెప్టెన్ కపిల్ భాటియా, జయ్సింగ్, ఎంసిపిఒ 1 గౌరవనీయ సబ్ లెఫ్టనెంట్కు విశిష్ట సేవా పతకాన్ని  ప్రదానం చేశారు.
గత కొన్ని ఏళ్ళుగా అసాధారణ పనితీరును ప్రదర్శించిన ఐఎన్ఎస్ గోమతి, బేస్ విక్చువల్లింగ్ యార్డ్ లకు యూనిట్ సైటేషన్లను కమాండర్-ఇన్-చీఫ్ అందించారు.
విధులను నిర్వర్తించడంలో సిబ్బందికి అపరిమితమైన మద్దతును అందించిన అవార్డుగ్రహీతల కుటుంబ సభ్యులు చేసిన తోడ్పాటును అడ్మిరల్ గుర్తించారు.
కోవిడ్-19 మహమ్మారి పరిస్థితుల కారణంగా అందరు అవార్డుగ్రహీతలకూ కలిపి నిర్వహించవలసిన ఈ ఉత్సవ వేడుకను కమాండ్ పరిధిలో నిర్వహించారు. ఈ ఉత్సవాన్ని భారతీయ నావికాదళానికి చెందిన అనేకమంది సీనియర్ అధికారులు,, ప్రముఖులు, అవార్డు గ్రహీతల భాగస్వాములు, కుటుంబాలు వీక్షించాయి.
ఆర్థిక మంత్రిత్వ శాఖ
2022-23 అసెస్మెంట్ సంవత్సరానికి ఆదాయ పన్ను రిటర్నులు సమర్పించాల్సిన గడువును పెంచిన సీబీడీటీ
2022-23 అసెస్మెంట్ సంవత్సరానికి ఆదాయ పన్ను రిటర్నులు సమర్పించాల్సిన గడువును కేంద్ర ప్రత్యక్ష పన్నుల బోర్డు  పెంచింది. 2022 అక్టోబర్ 31లోగా రిటర్నులు చెల్లించాల్సిన అసెసీ వర్గాల కోసం ఈ గడువును 2022 నవంబర్ 7వ తేదీ వరకు పొడిగించింది. ఆదాయపు పన్ను చట్టం 1961లోని సెక్షన్ 139 ప్రకారం తుది గడువును పెంచింది.
ఎఫ్.నం.225/49/2021/ఐటీఐ-IIలో సర్క్యులర్ నంబర్ 20/2022ను 26.10.2022న జారీ చేసింది. www.incometaxindia.gov.inలో ఈ సర్క్యులర్ను చూడవచ్చు.
మంత్రిమండలి
భూవిజ్ఞానం రంగం లో సహకారం కోసం భారతదేశాని కి, యునైటెడ్స్టేట్స్ ఆఫ్ అమెరికా కు మధ్య అవగాహన పూర్వక ఒప్పంద పత్రాని కి ఆమోదం తెలిపినమంత్రిమండలి
ఈఒప్పందం తో హిమాలయ తూర్పు ప్రాంతానికి మరియు లద్దాఖ్ లో పాతాళ సంబంధి భూగర్భవిజ్ఞానాన్ని అన్వేషించడం లో ప్రోత్సాహం లభించనుంది
భూ విజ్ఞాన రంగం లో సహకారానికి సంబంధించి భారత గణతంత్ర ప్రభుత్వ గనుల మంత్రిత్వ శాఖ లో భాగం గా ఉన్న భూవైజ్ఞానిక సర్వేక్షణ సంస్థ  కి మరియు యునైటెడ్ స్టేట్స్ ఆఫ్ అమెరికా కు చెందిన డిపార్ట్ మెంట్ ఆఫ్ అర్థ్ ఎండ్ ఎన్ వైరన్ మెంట్, కాలేజ్ ఆఫ్ ఆర్ట్స్, సైన్సెస్ ఎండ్ ఎడ్యుకేశన్ పక్షాన ఫ్లోరిడా అంతర్జాతీయ విశ్వవిద్యాలయం  ధర్మకర్త ల మండలి కి మధ్య ఒక అవగాహన ఒప్పంద పత్రం పై సంతకాలు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం తన ఆమోదాన్ని తెలిపింది.
ఈ అవగాహనపూర్వక ఒప్పంద పత్రం తాలూకు రెండు పక్షాల మధ్య సహకారం కోసం గుర్తించిన రంగాలు ఈ కింది విధంగా ఉన్నాయి:
- . భారతదేశం-ఏశియా తాలూకు కొలిజనల్ మార్జిన్ లో పోస్ట్ కొలిజన్ మేగ్మేటిజమ్ తాలూకు భూగర్భ మరియు టెక్టనిక్ ఇన్ వైరన్ మంట్, ఇంకా హిమాలయ తూర్పు ప్రాంత భూగర్భ చరిత్ర, సిన్ టాక్సిస్ తో ముడిపడ్డ భూగర్భ జ్ఞానాన్ని అభివృద్ధిపరచడం, దానికి సంబంధించిన పరిశోధన లు.
- . పోస్ట్ కొలిజనల్ మేగ్మేటిక్ ప్రాంతాలు  వికసింపచేయడం తో ముడిపడినటువంటి ప్రాంతీయ భూవైజ్ఞానిక, భూ-రసాయనిక, శైల విజ్ఞాన సంబంధి మరియు బహు-సమస్థానిక  అధ్యయనం తాలూకు రంగాల లో సహకార పూర్వక పథకాల ను అభివృద్ధిపరచడం
- . సాంకేతిక విజ్ఞానం మరియు భూ వైజ్ఞానిక సమాచార నిధి కి సంబంధించిన సూచనల ను ఇచ్చి పుచ్చుకోవడం
- . ఇరు పక్షాలు ఖరారు చేసే పరస్పర ప్రయోజనాల తో ముడిపడినటువంటి ఇతర రంగాలు.
లాభాలు:
ఈ ఎమ్ఒయు భూ విజ్ఞానం రంగం లో సహకారానికి సంబంధించి జియలాజికల్ సర్వే ఆఫ్ ఇండియా  కి, ఫ్లోరిడా అంతర్జాతీయ విశ్వవిద్యాలయానికి  మధ్య ఒక సంస్థాగత యంత్రాగం ఏర్పాటు కు మార్గాన్ని సుగమం చేస్తుంది.
ఉద్దేశ్యాలు:
ఈ అవగాహనపూర్వక ఒప్పందం తాలూకు ఉద్దేశ్యాలు ప్రత్యేకించి భారతదేశం-ఏశియా యొక్క కొలిజన్ మార్జిన్ లో పోస్ట్-కొలిజనల్ మేగ్మేటిజం తాలూకు నిర్మాణం మరియు దాని విస్థాపన తో ముడిపడిన భూగర్భ మరియు టెక్టనిక్ ఇన్ వైరన్ మంట్ ను అర్థం చేసుకోవడం, ఇంకా సాధారణం గా మహాద్వీపం లో డీ కొనే ప్రపాంతాల లో పోస్ట్ –కొలిజనల్ మేగ్మేటిజం యొక్క ఉత్పత్తి తాలూకు ఒక నమూనా ను తయారు చేయడం, ఇంకా హిమాలయ తూర్పు ప్రాంత భూగర్భ చరిత్ర మరియు టెక్టనిక్ స్ ను నిర్మించడమూ ను.
దీనిలో సాంకేతిక విజ్ఞానం మరియు భూ వైజ్ఞానిక డేటా కు సంబంధించిన సూచనల ను ఇచ్చి పుచ్చుకోవడం; భారతదేశం-ఏశియా యొక్క కొలిజనల్ మార్జిన్ లో పోస్ట్-కొలిజనల్ మేగ్మేటిజమ్ తో ముడి పడ్డ భూగర్భ మరియు టెక్టనిక్ ఇన్ వైరన్ మంట్ కు సంబంధించిన భూ వైజ్ఞానిక జ్ఞానాన్ని అభివృద్ధిపరచడమూ, పరిశోధించడమూను; హిమాలయ తూర్పు ప్రాంత భూగర్భ చరిత్ర మరియు టెక్టనిక్ స్ నిర్మాణం; ఇంకా పోస్ట్ కొలిజనల్ మేగ్మేటిక్ ప్రాంతాలు  ను అభివృద్ధిపరచడానికి సంబంధించిన ప్రాంతీయభూ వైజ్ఞానిక, భూ-రసాయనిక, శైల విజ్ఞాన సంబంధి మరియు బహు-సమస్థానిక అధ్యయనాల రంగం లో సహకారపూర్వక పథకాల ను వికసింపచేయడం వంటి కార్యకలాపాలు కలసి ఉంటాయి.
వాణిజ్యం, పరిశ్రమల మంత్రిత్వ శాఖ
పరిశ్రమలు మరియు అధునాతనసాంకేతికత ల రంగం లో సహకారం అనే విషయం లో భారతదేశానికి మరియు యునైటెడ్ అరబ్ఎమిరేట్స్  కి మధ్య అవగాహనపూర్వక ఒప్పంద పత్రాని కి ఆమోదం తెలిపిన మంత్రిమండలి
పరిశ్రమలు మరియు అధునాతన సాంకేతికత ల రంగం లో సహకారం అనే విషయం లో భారతదేశానికి మరియు యునైటెడ్ అరబ్ ఎమిరేట్స్  కి మధ్య అవగాహనపూర్వక ఒప్పంద పత్రం పై సంతకాలు చేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది.
భారతదేశం, యుఎఇ ల మధ్య వృద్ధి చెందుతున్న ఆర్థిక సంబంధాలు మరియు వాణిజ్య సంబంధాలు ఇరు దేశాల మధ్య గాఢతరం అవుతున్న ద్వైపాక్షిక సంబంధం లో స్థిరత్వానికి మరియు శరవేగం గా వివిధీకరణ కు లోను కావడానికి తోడ్పడుతున్నాయి. భారతదేశం, యుఎఇ ల మధ్య ద్వైపాక్షిక వ్యాపారం విలువ ను ప్రతి ఒక్క సంవత్సరానికి 180 మిలియన్ యుఎస్ డాలర్  గా 1970వ దశకం లో లెక్కగట్టడం జరిగింది. అది 60 బిలియన్ యుఎస్ డాలర్  కు పెరిగింది. దీనితో యుఎఇ 2019-20 సంవత్సరం లో భారతదేశం యొక్క మూడో అతి పెద్ద వ్యాపార భాగస్వామి గా మారింది. చైనా ఒకటో స్థానం లో, యుఎస్ రెండో స్థానం లో నిలచాయి. పైపెచ్చు, యుఎఇ 2019-2020 సంవత్సరానికి గాను 29 బిలియన్ యుఎస్ డాలర్  ఎగుమతుల విలువ తో యుఎస్ తరువాత భారతదేశం యొక్క రెండో అతి పెద్ద ఎగుమతిదారు గా ఉన్నది. యుఎఇ 18 బిలియన్ యుఎస్ డాలర్  విలువైన అంచనా పెట్టుబడుల తో భారతదేశం లో ఎనిమిదో అతి పెద్ద ఇన్వెస్టర్ గా ఉంది. యుఎఇ లో భారతదేశం పెట్టుబడులు దాదాపు గా 85 బిలియన్ డాలర్  మేరకు ఉంటాయని ఒక అంచనా.
భారతదేశం మరియు యుఎఇ ఒక ద్వైపాక్షిక ‘‘సమగ్ర ఆర్థిక భాగస్వామ్య ఒప్పందం  పై 2022 ఫిబ్రవరి 18వ తేదీ నాడు సంతకాలు చేశాయి. ఈ ఒప్పందానికి భారతదేశం మరియు యుఎఇ ల మధ్య వ్యాపారాన్ని 60 బిలియన్ యుఎస్ డాలర్  స్థాయి నుంచి రాబోయే అయిదు సంవత్సరాల లో 100 బిలియన్ యుఎస్ డాలర్  కు పెంపొందించే సత్తా ఉంది.
దిగువ న పేర్కొన్న రంగాల లో పరస్పర లబ్ధి ఆధారం గా సహకరించుకోవాలని ఎమ్ఒయు లో పేర్కొనడం జరిగింది:
అ. పరిశ్రమల సరఫరా వ్యవస్థ సంబంధి ప్రతిఘాతుకత్వాన్ని బలోపేతం చేయడం
ఆ. నవీకరణ యోగ్యమైన మరియు శక్తి పరమైన సామర్థ్యం
ఇ. ఆరోగ్యం మరియు లైఫ్ సైన్సెస్
ఈ. అంతరిక్ష వ్యవస్థ లు
ఉ. ఆర్టిఫిశల్ ఇంటెలిజెన్స్
ఊ. ఇండస్ట్రీ 4.0 ఇనేబ్లింగ్ టెక్నాలజీస్
ఎ. ప్రమాణీకరణం, తూనికల కు మరియు కొలతల కు సంబంధించిన శాస్త్రం, అనుగుణ్యత నిర్ధారణ, ప్రాతినిధ్యం, మరియు హలాల్ అంగీకారముద్ర.
పరిశ్రమల లో కీలకమైనటువంటి సాంకేతిక పరి జ్ఞానాన్ని ప్రవేశపెట్టడం ద్వారాను, సాంకేతికత బదలాయింపు ద్వారాను మరియు పెట్టబడుల ద్వారాను రెండు దేశాల లో పరిశ్రమల ను పటిష్టపరచడం తో పాటు గా పరిశ్రమల ను అభివృద్ధిపరచాలన్నది ఈ ఎమ్ఒయు ముఖ్యోద్దేశ్యం గా ఉంది.
పరస్పర హితం ముడిపడ్డ అన్ని రంగాల లో, మరీ ముఖ్యం గా నవీకరణ యోగ్య శక్తి, ఆర్టిషిశల్ ఇంటెలిజెన్స్, ఆరోగ్యం మరియు లైఫ్ సైన్స్, ఇంకా ఇండస్ట్రీ ఇనేబ్లింగ్ టెక్నాలజీస్ రంగాలలో పరిశోధన, నూతన ఆవిష్కరణ లు అధికం కావడానికి బాట ఏర్పడుతుంది. ఇది ఆయా రంగాల లో వృద్ధి కి, దేశీయ ఉత్పత్తి పెరుగుదల కు, ఎగుమతులు అధికం కావడానికి మరియు దిగుమతులు తగ్గడానికి దారితీయగలదు.
ఈ ఎమ్ఒయు పై సంతకాలు జరిగితే భారతదేశాన్ని ఒక స్వయంసమృద్ధి కలిగిన దేశం గా రూపొందించాలని గౌరవనీయులైన భారతదేశ ప్రధాన మంత్రి ఇచ్చిన పిలుపు నకు అనుగుణం గా ఆత్మనిర్భర్ భారత్ లక్ష్యాన్ని సాధించడం లో తోడ్పాటు లభిస్తుంది.